CELEX: 62013TN0575
Language: hu
Date: 2013-10-30 00:00:00
Title: T-575/13. sz. ügy: 2013. október 30-án benyújtott kereset — Lesaffre et Compagnie kontra OHIM — Louis Baking Company (BAKING CENTER BY TECHNOLINE)

1.2.2014   
            
            
               HU
            
            
               Az Európai Unió Hivatalos Lapja
            
            
               C 31/11
            
         2013. október 30-án benyújtott kereset — Lesaffre et Compagnie kontra OHIM — Louis Baking Company (BAKING CENTER BY TECHNOLINE)
   (T-575/13. sz. ügy)
   2014/C 31/20
   A keresetlevél nyelve: francia
   
      Felek
   
   
      Felperes: Lesaffre et Compagnie (Párizs, Franciaország) (képviselők: T. De Haan és P. Péters ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Louis Baking Company, SL (Girona, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               teljes egészében helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2013. augusztus 30-án az R 2333/2012-4. sz. ügyben hozott határozatát; és
            
         
               —
            
            
               az OHIM-ot kötelezze a Lesaffre részéről a Törvényszék és a negyedik fellebbezési tanács előtti eljárás során felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Louis Baking Company, SL.
   
      Az érintett közösségi védjegy: a BAKING CENTER By TECHNOLINE szóelemeket magában foglaló színes, ábrás védjegy a 30., 35. és 42. osztályba tartozó szolgáltatások vonatkozásában — 9195793. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a BAKING CENTER francia védjegy a 41. osztályba tartozó szolgáltatások vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.